armvectores/hy_wikipedia_2023 huggingface dataset:
Սանտա Թաթիկին որոնելիս

Սանտա Թաթիկին որոնելիս (անգլ.՝ The Search for Santa Paws), ընտանեկան կինոֆիլմ, որն անմիջապես թողարկվում է տեսակրիչների վրա 2010 թվականի նոյեմբերի 10-ին։


== Սյուժե ==
Երբ Սանտա Կլաուսը իր ընկեր (շնիկ) Թաթիկի հետ ժամանում է Նյու Յորք, ապա նրանից գողանում են գերբնական բյուրեղը։ Սանտան և Թաթիկը կորցնում են միմյանց։ Առանց այդ բյուրեղի Սանտան կորցնում է հիշողությունը, իսկ կորած Թաթիկը փնտրում է Սանտային։
Մինչ այդ, Քուին անունով որբուկին ուղարկում են մանկատուն, որի տնօրեն տիկին Սթաութը չի սիրում Սուրբ Ծնունդը և արգելում է տոնել այն։ Չնայած մանկատան խիստ կանոններին, Քուինը սկսում է ընկերություն անել Ուիլ անունով աղջնակի հետ։ Մի անգամ Քուինը գտնում է Թաթիկին և նրան բերում է մանկատուն՝ հակառակ բոլոր գործող կանոնների։ Նա կարողանում է հասկանալ Թաթիկին։ Քուինը շնիկին ծանոթացնում է մանկատան բոլոր աղջիկների հետ և բոլորը կարողանում են հասկանալ նրան, բացի Ուիլից։ Թաթիկը դա բացատրում է նրանով, որ իրեն կարող են հասկանալ միայն այն մարդիկ, ովքեր հավատում են Սուրբ Ծնունդին։ Թաթիկը նրանց պատմում է, որ ինքը կորել է և նրան հարկավոր է գտնել Սանտա Կլաուսին։ Քուինի և Ուիլի օգնությամբ նրանց հաջողվում է գտնել Սանտա Կլաուսին։
Տիկին Սթաութը փոխում է Սուրբ Ծնունդի վերաբերյալ իր կարծիքը և նա նույնպես սկսում է հավատալ նրան։


== Դերերում ==


== Ծանոթագրություններ ==


== Արտաքին հղումներ ==
Սանտա Թաթիկին որոնելիս(անգլ.) ֆիլմը Internet Movie Database կայքում
Պաշտոնական կայք
Մեզոն (Կալվադոսի գավառ)

Մեզոն (ֆր.՝ Maisons), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 413 մարդ, բնակչության խտությունը` 61.92 մարդ/կմ²։ Բնակավայրը զբաղեցնում է 6.67 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 32 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 254 աշխատունակ (15-64 տարեկան)  բնակիչ, որոնցից ակտիվ էին 181-ը, իսկ ոչ ակտիվները` 73։ Ակտիվության ցուցանիշը կազմում է 71,3 %։ 181 աշխատունակ մարդկանցից աշխատել է 171 անձ (95 տղամարդ և 76 կին)։ Գործազուրկ են եղել 10 անձ (5 տղամարդ և 5 կին)։ 73 անաշխատունակներից 19-ը եղել են աշակերտներ կամ ուսանողներ, 40-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Այն ալ-Շարկիա

Այն ալ-Շարկիա (արաբ․՝ عين شقاق‎‎), քաղաքատիպ ավան Սիրիայի Արաբական Հանրապետության արևմուտքում՝ Լաթակիայի մարզում։ Ջաբլեի գավառում համանուն Այն ալ-Շարկիայի շրջանի վարչական կենտրոնն է։ Քաղաքն ունի 2,359 բնակչություն։


== Աշխարհագրություն ==
Քաղաքը գտնվում է մարզի արևմտյան մասում, մոտակա բնակավայրերն են հարավ-արևելքում՝ Լաթակիա, հյուսիս-արևմուտքում՝ Սիյանո, հյուսիսում՝ Զամա և Այն ալ-Կուրում, արևելքում՝ Բեյթ Յաշուտ, հարավ-արևելքում՝ Նահր ալ-Բարեդ, հարավում՝ Դալիա, հարավ-արևմուտքում՝ Դուեր Բաբադ, Բանիաս և Արաբ ալ-Մուլք։ Ամենամոտ քաղաքացիական օդանավակայանն Բասիլ ալ-Ասադի անվան միջազգային օդանավակայանն է, որը գտնվում է Լաթակիայում։


== Բնակչություն ==
2004 թվականի պաշտոնական մարդահամարի տվյալներով քաղաքի բնակչությունը կազմում է 2,359 մարդ։ Իսկ համանուն շրջաննի բնակչություն իր 22 բնակավայրերով կազմում է 16,800 մարդ։ Հիմնական մեծամասնությունը մուսուլմաններ են՝ ալավիներ։


== Ծանոթագրություններ ==
Պեդաստե (այլ կիրառումներ)

Պեդաստե, կարող է վերաբերել՝

Պեդաստե - գյուղ Էստոնիայի Սաարեմաա նահանգի Մուհու շրջանում
Պեդաստե - գյուղ Էստոնիայի Վալգամաա նահանգի Պուկա շրջանում
Գյոլե (այլ կիրառումներ)

Գյոլե, կարող է վերաբերել՝

Գյոլե - գոգավորություն Հայկական լեռնաշխարհում, Կուրի վերնագավառում, Մեծրաց լեռներից արևելք
Գյոլե - լեռ Հայկական լեռնաշխարհում, Փոքր Կովկաս լեռնահամակարգում, Չլդըր լճից արևմուտք, Զարիշատի լեռներում
Գյոլե - կիրճ Հայկական լեռնաշխարհում, Կուրի վերնագավառում, նրա ակունքների մոտ, Գյոլե լեռան վրա
Յախնովցի

Յախնովցի (ուկրաիներեն՝ Яхнівці), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Յախնովցի գյուղում բնակվում էր 849 մարդ։ Բնակավայրը զբաղեցնում է 3,33 կմ² տարածք։ Բնակչության խտությունը կազմում էր 254,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հավերժական սառցույթ

Հավերժական սառցույթ, երկրի կեղևի վերին մասի ապարների սառեցման երևույթները բնորոշող բազմիմաստ, անորոշ տերմին։ Գիտության մեջ մտել է 1927 թվականին։ Սառցագիտության հետագա զարգացման ընթացքում առաջադրվել են ավելի գործածական հոմանիշ նոր տերմիններ՝ բազմամյա սառցակալած ապարներ և բազմամյա կրիոլիտազոնա։ Առաջինը երկրակեղևի վերին շերտն է, որում բազմամյա տարիների կայուն բացասական կամ զրո աստիճանի շնորհիվ, շուրջ տարի և երկարատև (անընդհատ, երկու տարուց ոչ պակաս) պահպանվում է ստորգետնյա սառույցը։ Երկրորդը բազմամյա սառցակալած ապարներից և ստորգետնյա սառցե մարմիններից (լիթոսֆերայի սառած զոնա) բացի, ներառնում է նաև սառած ապարներն ու ստորերկրյա ջրերի խիստ հանքայնացված հորիզոնը։ Բազմամյա սառցակալած ապարների զոնան հարավային կիսագնդում տարածված է Անտարկտիդայի սառցե ծածկույթի տակ և մայրցամաքային ծանծաղուտային շրջաններում, որտեղ ջերմաստիճանը ցածր է ծովի ստորերկրյա տարեկան միջին ջերմաստիճանից, ինչպես նաև Հարավային Ամերիկայի, Աֆրիկայի և Ավստրալիայի սառցադաշտերի ու լեռների սեզոնային հալվող հողերի տակ։ Հյուսիսային կիսագնդում գրավում է մայր ցամաքների մերձբևեռային ընդարձակ գոտին, արևմուտքից արևելք լայնանում է և կլիման դարձնում ցամաքային։ Գրավում է Երկրագնդի ցամաքի ավելի քան 25% (ներառյալ սառցադաշտերի տակ եղած 11%-ը)։ Արևմտա-Սիբիրական հարթավայրում բազմամյա սառցակալած ապարների խորությունը անցնում է 100 մետրից, տարածման լայնությունը՝ 400 կիլոմետրից։


== Տես նաև ==
Տունդրա
Կուչերլա (գետ)

Անվան այլ կիրառումների համար տե՛ս՝ Կուչերլա (այլ կիրառումներ)Կուչերլա  (ռուս.՝ Кучерла ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կատուն գետի աջ ափից 427 կմ հեռավորության վրա։ Գետի երկարությունը կազմում է 50 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կոմի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը - Բիյա և Կատուն, գետի գետային ավազանը Օբն է մինչեև թափվելը՝ Իրտիշը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝.

Ջրային օբյեկտի կոդը հանրային գրանցմամբ — 13010100312115100004103
Կոդը ըստ հիդրոլոգիական հետազոտության (ՌԴ) — 115100410
Ավազանի կոդը — 13.01.01.003
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ալեքսանդր Տոդ

Ալեքսանդր Տոդ (Alexander Robertus Todd, Baron Todd, հոկտեմբերի 2, 1907(1907-10-02)[…], Գլազգո, Շոտլանդիա, Մեծ Բրիտանիայի և Իռլանդիայի միացյալ թագավորություն - հունվարի 10, 1997(1997-01-10)[…], Քեմբրիջ, Միացյալ Թագավորություն), անգլիացի քիմիկոս օրգանիկ։ Լոնդոնի թագավորական ընկերության անդամ (1942 թ.-ից) և պրեզիդենտ (1975 թ.-ից) 1931 թ.-ին ավարտել է Մայնի Ֆրանկֆուրտի համալսարանը։ 1938–1944 թթ. -ին եղել է Մանչեստրի համալսարանում լաբորատորիայի դիրեկտոր, 1944 թ.-ից՝ Քեմբրիջի համալսարանի օրգանական քիմիայի պրոֆեսոր։ Գիտական աշխատանքները հիմնականում վերաբերում են նուկլեոիդների, նուկլեինաթթուների և նուկլեոզիդների քիմիային։ Զբաղվել է նաև սինթետիկ օրգանական միացությունների, բնական քիմիական միացությունների, վիտամին 13 և 2-ի սինթեզի և կառուցվածքի հարցերով։ Բացահայտել է ռիբոնուկլեինաթթվի քիմիական կառուցվածքի հիմնական սկզբունքները։ Նոբելյան մրցանակ (1957 թ.)։


== Ծանոթագրություններ ==
Լյուքսեմբուրգի բանկային համակարգ

Լյուքսեմբուրգի բանկային համակարգը համարվում է Լյուքսեմբուրգի ամենամեծ տնտեսական համակարգը։ Բանկային համակարգի կառավարումը հանձնված է Լյուքսեմբուրգի կենտրոնական բանկին և ֆինանսական ոլորտի վերահսկողության հանձնաժողովին։ Լյուքսեմբուրգում գրանցված բանկերի մեծամասնությունը գրանցված է «Լյուքսեմբուրգի բանկերի և բանկիրների ասոցիացիայում»։


== Բանկային համակարգի բնութագիր ==
2010 թվականի հոկտեմբերի 31-ի տվյալներով Լյուքսեմբուրգում գրանցված էր 148 բանկ։ Բանկերի մեծ մասը պատկանում է օտարերկրյա հաստատություններին, իսկ տեղական բանկերը հինգն են։ Ամենից շատ գրանցված են բանկեր Գերմանիայից (44 բանկ)։ Ընդհանուր Եվրոպայից գրանցված է 123 բանկ (այդ թվում երկու բանկ Ռուսաստանից, 13՝ Ասիայից, 10՝ Ամերիկայից)։ 2010 թվականի սեպտեմբերի 30-ին բանկային համակարգի ողջ կարողությունը կազմում էր 777,218 մլրդ եվրո։ Բանկերի թիվը 2000 թվականի համեմատ նվազել է 1/4-ով, սակայն ակտիվների ծավալը 20 % աճել է։ 2008 թվականին մասնավոր բանկերի թիվը հասավ 43-ի, որը 30-ով շատ է 1999 թվականին գրանցված թվից։ Այս բաժնում աշխատող մարդկանց թիվը 28,3%-ով գերազանցում է 1999 թվականի թվաքանակին։ 2008 թվականին բանկերի բաժնում աշխատում էր 27'208 մարդ, որը կազմում է Լյուքսեմբուրգի բնակչության աշխատունակ հասարակության 7,5%-ը։ 2011 թվականից Լյուքսեմբուրգի բանկային համակարգը սկսել է ակտիվ քաղաքականություն Չինաստանից յուանով դրամական հոսքեր ներգրավելու միջոցով։ 2013 թվականի դրությամբ Լյուքսեմբուրգում կուտակվել է մոտ 62 միլիարդ յուան և Լյուքսեմբուրգի ֆոնդային բորսայում վաճառվել է մոտ 39 միլիարդ յուան։


== Օֆշորային բանկեր ==
Լյուքսեմբուրգը օտարերկրյա բանկերի համար օֆշորային գոտի է, քանի որ այն ունի մի քանի առավելություն՝ կայուն  քաղաքական համակարգ և օրենսդրություն, բանկերի և ոչ բանկային ֆինանսական միջնորդների կողմից առաջարկվող ծառայությունների լայն շրջանակ, ֆինանսիստների, իրավաբանների և խորհրդատուների որակավորման բարձր մակարդակ, բանկի հաճախորդների մասին տեղեկատվության գաղտնիություն։ Այս առավելությունը հնարավորություն է տալիս Լյուքսեմբուրգում տեղակայված խոշոր բանկերին ունենալ արտասահմանում բանկերի և ընկերությունների մասնաճյուղային ցանց։


== Բանկային գաղտնիք ==
Լյուքսեմբուրգը ակտիվորեն պահպանում է բանկային գաղտնիքիները պահելու իրավունքը։ Եվրամիության անդամ խոշոր երկրները պահանջում են բանկային գաղտնիքի կանոնադրության փոփոխություններ այնպիսի երկրներում, ինչպիսիք են է Լյուքսեմբուրգը, Բելգիան և Ավստրիան, որպեսզի այս երկրները չկարողանան խուսափել հարկերից։ Սակայն Լյուքսեմբուրգը չի ընդունում այդ որոշումը, քանի որ վախենում է փողի արտահոսքից դեպի Շվեյցարիա։ 2009 թվականին Լյուքսեմբուրգի ֆինանսների և բյուջեի նախարար Լյուկ Ֆրիդենը խոսել է բանկային օրենքների խախտման կասկածի դեպքում, ինչպես նաև հարկային օրենքների խախտման կասկածի դեպքում այլ երկրների հետ տեղեկատվության փոխանակման մասին։


== Խնայողական հարկ ==
Համաձայն Եվրամիության 2005 թվականի հուլիսի հրահանգի, Լյուքսեմբուրգում, Ավստրայում և Բելգիայում ներդրվել է խնայողական հարկ, որը գանձվում է այս երեք երկրների բանկերում տոկոսային եկամուտների հաշվին։ Մինչ 2008 թվականի հուլիսը այդ հարկը հավասար էր 15%-ի, 2011 թվականի հուլիսից այն կազմել է 20%, իսկ օգոստոսից՝ 35%: Հարկը չի տարածվում այն հաճախորդների հաշիվների վրա, որոնք չեն հանդիսանում Եվրամիության բնակիչներ։


== Ծանոթագրություններ ==
Հայդարլի (Սեբաստիայի գավառ)

Անվան այլ կիրառումների համար տե՛ս՝ Հայդարլի (այլ կիրառումներ)Հայդարլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սալեմ Ալ Հազմի

Սալեմ Ալ Հազմի ահաբեկիչ, առևանգել է չվերթ 77-ը, որը պատկանում էր American Airlines ավիաընկերությանը։ Նրա առևանգած ինքնաթիռը բախվել է Պենտագոնում։
Ծնվել է Սաուդյան Արաբիայում, անդամ էր Ալ Կաիդայում։ 2001 թվականի հունիսին նա ստանում է վիզա, որով կարող է մուտք գործել ԱՄՆ։
2001 թվականի սեպտեմբերի 11-ին առևանգում է չվերթ 77-ը, որը թռչում էր Վաշինգտոնից դեպի Լոս Անջելես։ Ահաբեկիչների նպատակը եղել է ոչնչացնել Պենտագոնի շենքը, և նրանք իրենց ծրագիրը իրականացնում են։


== Կենսագրություն ==
Սալեմ Ալ Հազմին ծնվել է 1981 թվականի փետրվարի 2-ին, Սաուդյան Արաբիայում։ Հայրը նկարագրել է իր որդուն այսպես. «նա սիրում է ալկոհոլ, և գողություն կատարել»։ Կան տեղեկություններ, որ հազմին և իր ավագ եղբայրը եղել են Աֆղանստանում։ 2000 թվականի նոյեմբերին Հազմին և ավագ եղբայր Գամդին ժամանում են Բեյրութ։


=== ԱՄՆ ===
2001 թվականի հունիսի 29-ին Հազմին ժամանում է ԱՄՆ։ Նույն թվականի օգոստոսի 27-ին եղբայրները գնում են երկու տոմս։


=== Առևանգում ===
2001 թվականի սեպտեմբերի 11-ին եղբայրները այլ ահաբեկիչների հետ մեկտեղ իրականացնում են իրենց ծրագիրը։ Ինքնաթիռը Վաշինգտոնից դուրս է եկել ժամը 08։10։ Օդաչուները վերջին անգամ կապվել են դիսպետչերների հետ ժամը 08։50։ Ժամը 08։54 դիսպետչերները նկատում են, որ ինքնաթիռը սկսում է շեղվել սահմանված երթուղուց։ Այսպիսով, ինքնաթիռը բախվել է Պետագոնի շենքին ժամը 09։37։


== Ծանոթագրություններ ==


== Արտաքին հղումներ ==
Չվերթի մասին տեղեկություններ Archived 2010-08-07 at the Wayback Machine.
Աստերոիդների ցանկ (107501-107600)

Աստերոիդների ցանկ (107401-107500)  • Աստերոիդների ցանկ  • Աստերոիդների ցանկ (107601-107700)
 Աստերոիդների ցանկ (107401-107500)  • Աստերոիդների ցանկ  • Աստերոիդների ցանկ (107601-107700)
Վիբո Վալենտիա (գավառ)

Անվան այլ կիրառումների համար տե՛ս՝ Վիբո Վալենտիա (այլ կիրառումներ)Վիբո Վալենտիա (իտալերեն՝ Provincia di Vibo Valentia), գավառ Իտալիայի Խորհրդարանական Հանրապետության հարավում՝ Կալաբրիայի մարզում։
Ըստ 2014 թվականի մարդահամարի տվյալների, Իտալիայի 50 համայնքներ և դաշնային նշանակություն ունեցող Վիբո Վալենտիա քաղաքը միասին ունեն 163 382 մարդ բնակչություն։
Բնակչության հիմնական մասը իտալացիներն են։ Ամռանը գավառը դառնում է Իտալիայի զբոսաշրջային խոշորագույն կենտրոններից մեկը։


== Աշխարհագրություն ==
Վիբի Վալենտիայի գավառը տեղակայված է Սիցիլիա կղզու վրա և սահման ունի Տիրենյան ծովի հետ։ Ցամաքային սահմանը փոքր է։
Հյուսիսում Վիբի Վալենտիայի գավառը սահմանակցում է Կատանձարո գավառին, իսկ հարավում՝ Ռեջիո Կալաբրիայի գավառին։
Ծրափնյա գիծը ձգվում է Սանտ Էֆեմիայի ծոցից հասնելով մինչև Ջոա Տաուրո։ Արևոտ եղանակին և լավ տեսանելիության պայմաններում Վիբո Վալենտիայից տեսանելի է դառնում Էտնա հրաբուխը և Լիպարյան կղզիները։
Վարչական կենտրոնը՝ Վիբո Վալենտիա։


== Ծանոթագրություններ ==
Ցիտոկինիններ

Ցիտոկինիններ, բույսերի հորմոնների խումբ (կինիններ), 6-ամինապուրինի ածանցյալներ։ Առաջանում են հիմնականում արմատներում և քսիլեմով տեղաշարժվում դեպի ընձյուղները, տերևները, բողբոջները։ Հատկապես շատ են պտուղներում և սերմերում։ Ցիտոկինինները խթանում են բջիջների կիսումը, սերմերի ծլումը, բողբոջների աճը, Նուկլեինաթթուների, սպիտակուցների, քլորոֆիլի սինթեզը, մասնակցում օրգանների տարբերակմանը, ցողունների, արմատների, ծաղիկների առաջացմանը։ Ցիտոկինինները աուքսինների առաջացրած գագաթնային դոմինանտության անտագոնիստներ են։ Բույսերից մեկուսացած դեղնած տերևների մշակումը ցիտոկինիններով դրականորեն է ազդում նրանց կանաչման և կյանքի երկարացման վրա։ Հաստատված է, որ ցիտոկինիններ ազդում են քլորոպլաստների ուլտրակառուցվածքի վրա, արագացնում թաղանթների և գրանների առաջացումը։ Ցիտոկինինները միաժամանակ կարգավորում են նյութափոխանակության արգասիքների վերաբաշխումը բույսերի տարբեր մասերում և օրգաններում։ Ցիտոկինինների շարքում առանձնապես ակտիվ է խմորասնկերից անջատված կինետինը, որն ուժեղացնում է ցիկլային ֆոսֆորիլացումը և նպաստում ադենոզինեռֆոսֆորաթթվի (ԱԵՖ) քանակի ավելացմանը։
Տաշիրի թիվ 2 միջնակարգ դպրոց

Տաշիրի թիվ 2 միջնակարգ դպրոցը գտնվում է ՀՀ Լոռու մարզում։ Տաշիր քաղաքի 2 միջնակարգ դպրոցներից մեկն է։ Ունի մոտ 400 աշակերտ։


== Պատմություն ==
Խորհրդային շրջանում Տաշիր (այն ժամանակ՝ Կալինինո) ավանում մեծամասնություն էին կազմում ռուսները և կար միայն ռուսական դպրոց։ 1949 թ. այդ ռուսական դպրոցում բացվում է 10 աշակերտից բաղկացած հայկական ուսուցմամբ I դասարան, որի հիման վրա էլ 1958 թ. ստեղծվում է հայկական դպրոց։
Հիմնադրման առաջին տարիներին դպրոցը տեղավորվում է ռուսական դպրոցի շենքում, 1969-70 ուստարում, երբ ռուսական դպրոցը տեղափոխվում է նոր մասնաշենք, հայկական դպրոցը տեղավորվում է ռուսական դպրոցի նախկին շենքում։ 1975-76 ուստարում դպրոցը տեղափոխվում է նորակառույց շինություն, որտեղ և մինչև օրս գործում է։ 1988 թվականի երկրաշարժից հետո կառուցվում է նոր մասնաշենքը։ 1986-87 ուստարում II դպրոցի աշխատակազմը և աշակերտները բաժանվում են երկու մասի. արդյունքում ստեղծվում է Կալինինոյի թիվ 4 դպրոցը։


== Նախկին սաներ ==
Թովմաս Պողոսյան
Սկլերոսներ

Սկլերոսներ (հուն․՝ Σκληρός, հոգնակի՝ հուն․՝ Σκληροί, լատ.՝ Sclerus, կանացի տարբերակը՝ հայերեն՝ Սկլերաինա, հուն․՝ Σκλήραινα, լատ.՝ Scleraena), հայկական ծագմամբ ազնվական տոհմ Բյուզանդիայում։ Հանդես են եկել 9-11-րդ դարերում, որպես զինվորական ազնվականներ, իսկ դրանից հետո՝ որպես քաղաքական գործիչներ։


== Ծագումը և ուշ շրջանի ներկայացուցիչները ==
Սկլերոսների ընտանիքը ծագում էր Փոքր Ասիայի հյուսիս-արևելյան շրջաններից, կամ Փոքր Հայքից, կամ էլ Սեբաստիայի բանակաթեմից։ Ըստ իրենց ծագման վայրի, նրանք ավանդաբար համարվել են հայեր, չնայած դա մերժում են որոշ պատմաբաններ։


== Տոհմաբանություն ==


== Ծանոթագրություններ ==
Չերվոնայա Դիբրովա (այլ կիրառումներ)

Չերվոնայա Դիբրովա, կարող է վերաբերել՝

Չերվոնայա Դիբրովա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Չերվոնայա Դիբրովա - գյուղ, Ուկրաինայի Չեռնովցիի մարզի Գլիբոկայայի շրջանում
Չերվոնայա Դիբրովա - գյուղ, Ուկրաինայի Սումիի մարզի Սումիի շրջանում
Չեզոք գոտի (միջազգային իրավունք)

Չեզոք գոտի (միջազգային իրավունքում), աշխարհագրական որոշակի շրջան, որը չեզոքացման ռեժիմի հիման վրա չի կարող լինել պատերազմի թատերաբեմ կամ ռազմավարությունների, զինված ուժերի տեղաբաշխման վայր։ Չեզոք գոտին լինում է։

ժամանակավոր
մշտականԺամանակավոր եզոք գոտի են հռչակվում սահմանակից գոտիները՝ այլ պետությունների միջև պատերազմական գործողությունների դեպքում անվտանգությունն ապահովելու նպատակով։ Այդպիսի Չեզոք գոտի էր, օրինակ, Լոռու (Չեզոք գոտին)։ Չեզոք գոտիներ են հռչակվել Բելգիայի, Բրազիլիայի, Նիդերլանդների, Ճապոնիայի օրենսդրություններով։
Մշտական չեզոք գոտի են ճանաչվել Մագելանի նեղուցը, Պանամայի ջրանցքը, Սուեզի ջրանցքը, Սվալբարդի կղզեխումբը, Անտարկտիկան, երկնային մարմինները։
Մանդրա (Եփրատի ձախ ափին)

Անվան այլ կիրառումների համար տե՛ս՝ Մանդրա (այլ կիրառումներ)Մանդրա, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Արևմտյան Եփրատի ձախ ափին, Կամախ գյուղաքաղաքից 25-26 կմ հարավ-արևմուտք, լեռնալանջի վրա։ Գյուղից հյուսիս-արևելք կա ևս երկու համանուն գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անտոնիո Վիվես Էսկուդերո

Անտոնիո Վիվես Էսկուդերո (իսպ.՝ Antonio Vives Escudero, փետրվարի 4, 1859(1859-02-04), Մադրիդ, Իսպանիա և Mahón / Maó, Balearic Islands, Balearic Islands, Իսպանիա - մայիսի 19, 1925(1925-05-19), Մադրիդ, Իսպանիա), իսպանացի արաբագետ, դրամագետ, հնագետ, Պատմության արքայական ակադեմիայի ակադեմիկոս։


== Կենսագրություն ==
Անտոնիո Վիվես Էսկուդերոն ծնվել է Մադրիդում։ Սովորել է Մաոնում, որոշ ժամանակ բնակվել է Հավանայում, այնուհետև ավարտել է Մադրիդի բարձրագույն դիվանագիտական դպրոցը։ 1893 թվականից իսլամական հնագիտության վերաբերյալ աշխատանքներ է կատարել արաբագետ, ակադեմիկոս Ֆրանցիսկո Կոդերայի հետ, որից հետո սկսել է զբաղվել դրամագիտությամբ և ներգրավվել է Մադրիդի Ազգային հնագիտական թանգարանում կատարվելիք արաբական մետաղադրամների մշակման աշխատանքներին։ 1899 թվականին ընդունվել է Պատմության արքայական ակադեմիա։ 1904 թվականից եղել է Հնագիտական թանգարանի արաբագետ։ 1911 թվականին Մադրիդի կենտրոնական համալսարանում ստացել է դրամագիտության և վիմագրության պրոֆեսորի կոչում։ Ուսումնասիրել է Մենորկայի նավետա և տալայոտյան մեգալիթյան կառույցները, դրանք համեմատել է Սարդինիայի նուրագիների հետ և ուսումնասիրել է Իվիսայի կարթագենյան մնացորդները։
Մետաղադրամների և հնագիտական արժեքների իր հավաքածուն կտակել է Մաոնի քաղաքային խորհրդին։


== Աշխատություններ ==
Carta en la que se ruega que contribuya con algunas piezas a la exposición sobre telas antiguas españolas anteriores al siglo XIX que organiza la Sociedad Española de Amigos del Arte
Carta relativa al informe, que se adjunta, sobre la adquisición por el Estado de la colección de monedas de Félix Morales y Rodríguez.
Informe de la Comisión de Antigüedades de la Real Academia de la Historia sobre el cinocéfalo del cerro de los Santos y el de Cádiz
Informe sobre la adquisición por el Estado de algunas antigüedades de Granada y sus contornos con destino al Museo de Granada.
Informe sobre la declaración de Monumento Nacional a favor de la puerta de Santa Margarita de la muralla de Palma de Mallorca
Informe sobre tres monedas medievales castellanas cuyas improntas envió José Martins Pereiran para su tasación
Inventario de la colección de antigüedades procedente de Ronda (Málaga), propiedad de Antonio Madrid Muñoz y donada a la Academia por su esposa Dña. Teresa Granadino.
Lote de monedas árabes / Antonio Vives
Medallón de oro de Augusto / José Ramón Mélida; Antonio Vives


== Ծանոթագրություններ ==


== Արտաքին հղումներ ==
Obras de Vives y Escudero, Antonio, 1859-1925
La moneda hispánica (1924-1926) - Vives, Antonio, 1859-1925
Յորգոս

Յորգոս (հունարեն` Γιώργος)` հունական անուն է։ Համարժեք է հայկական Գևորգ անվանը։

Յորգոս Ալկեոս (Γιώργος Αλκαίος, *1971 թ.)` երգիչ
Յորգոս Սամարաս (հուն․՝ Γεώργιος Σαμαράς, ծնվ.1985 թ.)` ֆուտբոլիստ
Յորգոս Սեֆերիս (Γιώργος Σεφέρης, 1900-1971 թթ.)՝ բանաստեղծ


== Ծանոթագրություններ ==
Լուգովոե (գյուղ, Նիժնեգորսկի շրջան)

Անվան այլ կիրառումների համար տե՛ս՝ ԼուգովոեԼուգովոե (ուկրաիներեն՝ Лугове, Ղրիմի թաթարերեն՝ Maqut), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Բուդյոնովկա, Մակուտ։
2001 թվականի տվյալներով Լուգովոե գյուղում բնակվում էր 169 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու վկայութեանց ի ս․ Հարց, Վարդապետաց եւ իմաստնոց (1960)

Ժողովածու վկայութեանց ի ս․ Հարց, Վարդապետաց եւ իմաստնոց 1960, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1960 թվի տակ։ Ձեռագիրը գրվել է 18-րդ դար։ Գրված է թղթի վրա, որը ունի 22,5X16,5 սմ չափս։ Ձեռագիրը կազմված է 92 թերթից։ Գրված է միասյուն, շղագրով։ Կազմը` լուսանցազարդ։ Հիշատակարաններ՝ 2ա (19-րդ դար)։


== Բովանդակություն ==
Վկայութիւնք (Սոկրատ, Սարգիս Շնորհալի, Գր․ Նիւսանցի, Դիոնիսիոս, Գր․ Աստուծաբան, Օգոստինոս, Ոսկեբերան, Կիւրեղ Երուսաղէմացի, Սկօթոս, Բևռնարգոս, Ներս․ Շնորհալի, Ալբերտ, Կառնելիոս, Բարսեղ Ճոն։
Հռէթէոս, Պրոկղ, Եղիշէ, Ամբրոսիոս, Ներս․ Լամբրոնացի, Թովմա Աքուինացի, Պիտակոս, Պղատոն, Տիտոս կայսր, Գրիգոր պապ, Յակ․ Աստուծաբան, Արիստոտէլ, Արտաշէս Թագաւոր, Ալֆօնսոս թագաւոր, Յովսէպոս, Բարսեղ Կեսարացի, Դավիթ Անյաղթ, Հովհ․ Դամասկացի, Փիլիստոն, Սիլպօն Մեղացի, Փիլիոն, Պտղոմէոս, Պօէսիոս, Եպիթիքտոս, Յովհ․ Ծերծուրեցի, Լուդովիկոս, Վարդ․ Արևելցի, Ես․ Նշեցի, Աթանաս, Եւագր, Դիոդինէս, Անթիպատրոս, Ջերոնիմոս, ԱղԷք․ Մակեդոնացի, Դիդիմոս, Յուլիոս Կեսար, Մարինոս, պատմիչ, Կիւրեղ, Երուսաղէմացի, Գր․ Վկայասէր, Նիկ․ Լիւրացի, անանունք)։


== Ծանոթագրություններ ==
Նիխար

Նիխար (իսպ.` Níjar), մունիցիպալիտետ Իսպանիայում`Ալմերիա պրովինցիայում (Անադալուսիա ինքնավար մարզում)։ Մունիցիպալիտետը գտնվում է Անդալուսիա շրջանում։ Զբաղեցնում է 601 կմ2 տարածք։ Բնակչությունը` 28242 մարդ (2010 թվականի տվյալներով)։ Գտնվում է պրովինցիայի վարչական կենտրոնից 32 կմ հեռավորության վրա։


== Ժողովրդագրություն ==


== Պատկերասրահ ==

		
		
		
		
		
		
		
		


== Արտաքին հղումներ ==
Níjar
Níjar Archived 2005-12-21 at the Wayback Machine.
(8830) 1988 VZ

(8830) 1988 VZ, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 7-ին Յոշիո Կուշիդայի և Մասարու Ինոուեի կողմից Յացուգատակեյում։
Միջին հեռավորությունը Արեգակից կազմում է 3,178739 ա. մ., առավելագույնը մոտենում է 2,4372 ա. մ. հեռավորության վրա և հեռանում 3,9202 ա. մ.։ Արեգակի շուրջ մեկ ամբողջական պտույտ է կատարում 2070,05 երկրային օրվա ընթացքում, իր ուղեծրով շարժվելով միջինում 0,173909 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8830) 1988 VZ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
World of Warcraft

World of Warcraft (WoW, անգլ.՝ world՝ աշխարհ, warcraft՝ ռազմարհեստ), բազմամասնակցային դերակատարման խաղ է, որը մշակել է Blizzard Entertainment ընկերությունը։ Warcraft չորրորդ համակարգչային խաղն է, ներառյալ լրացուցիչ թողարկումները և դադարեցված Warcraft Adventures: Lord of the Clans-ը։ Խաղն ընթանում է Ռազմարվեստի տիեզերքում - ֆանտաստիկական աշխարհում, որը առաջին անգամ ներկայացված է եղել 1994 թվականին Warcraft: Orcs & Humans խաղում։ Իրադարձությունները այս խաղում անց են կենում Warcraft III: The Frozen Throne խաղից չորս տարի անց։
Ըստ Գինեսի ռեկորդների գրքի, World of Warcraft-ը ամենահանրաճանաչ խաղն է MMORPG աշխարհում։
2007 թվականի հունվարի 23-ին Բլիզարդ ընկերությունը մամլո հաղորդագրություն է հրապարակել, որտեղ հաղորդվում էր, որ խաղի ամբողջ աշխարհով բաժանորդների թիվը կազմել է 8 միլիոն մարդ, 2008 թվականի հունվարի 22-ին բաժանորդների թիվը անցել է 10 միլիոն, իսկ 2008 թվականի դեկտեմբերի 23-ին արդեն 11,5 միլիոն։ Խաղը մի քանի պարգև է ստացել, այդ թվում Gamespot’s Game of the Year Award-ը, որպես 2004 թվականի լավագույն խաղ։


== Ծանոթագրություններ ==


== Արտաքին հղումներ ==
 «World of Warcraft Community Site» (անգլերեն) 
 «World of Warcraft Europe» 
 «魔兽世界中文官方网站 World Of Warcraft» (չինարեն)։ Արխիվացված է օրիգինալից 2010 թ․ սեպտեմբերի 8-ին։ Վերցված է 2010 թ․ հուլիսի 21 
 «魔獸世界官方網站» (չինարեն) 
 «월드 오브 워크래프트 공식 사이트» (կորեերեն) 
«Խաղի երկրպագուների պաշտոնական կայքերը» (ռուսերեն)։ wow-europe.com
Նիժնեանգարսկ

Նիժնեանգարսկ (ռուս.՝ Нижнеангарск), քաղաքատիպ ավան Ռուսաստանի Բուրյաթիա հանրապետության Հյուսիս-Բայկալսկի շրջանի կազմում։
Բնակչությունը 2010 թվականին գրանցված տվյալներով կազմում էր 5481 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայրը (պատմվածք)

«Մայրը», Հովհաննես Թումանյանի պատմվածքներից։


== Պատմություն ==
Հովհաննես Թումանյանի այս պատմվածքի գրման ստույգ տարեթիվը հայտնի չէ։
Առաջին անգամ լույս է տեսել 1908 թվականին՝ «Հասկեր» մանկական ամսագրի № 5-ում (էջ 178-179) այնուհետև՝ 1908 թվականին լույս տեսած «Լուսաբեր» դասագրքում (էջ 97-98)։ Դրանից հետո տպագրվել է 1940-1959 թվականներին Երևանում լուս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 72-73)։
Ինքնագիրը չի պահպանվել։
Պահպանվել է 1909 թվականին լույս տեսած «Լուսաբեր» դասագրքի բնագիրը՝ հեղինակի ուղղումներով (Եղիշե Չարենցի անվան արվեստի և գրականության թանգարան Թումանյանի ֆոնդի, № 1360), որից և տպագրվել է։


== Ծանոթագրություններ ==
Միլան ՖԱ (պրիմավերա)

Միլան Պրիմավերա (իտալերեն՝ Associazione Calcio Milan Primavera, Milan Primavera), «Միլան» ֆուտբոլային ակումբի մինչև 19 տարեկանների թիմ, որը հանդես է գալիս Պրիմավերայի Ազգային Առաջնության Բ խմբում։ Թիմը առաջնության չեմպիոն է եղել միայն մեկ անգամ՝ 1965 թվականին։ Երկու անգամ հաղթել է Պրիմավերայի Իտալիայի Գավաթի խաղարկություններում, ութ անգամ՝ Վիարեջոյի ամենամյա մրցաշարում։


== Ներկա կազմը ==
Թիմի կազմը 2014 թվականի սեպտեմբերի 2-ի դրությամբ.
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Տես նաև ==
Ռոմա ՖԱ (պրիմավերա)


== Ծանոթագրություններ ==
Սիմոսուվա

Սիմոսուվա (ճապ.՝  下諏訪町  'Սիմոսուվա-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 66,90 կմ², բնակչությունը՝ 20 745 մարդ, իսկ խտությունը 310,09 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Օկայա, Սուվա, Մացումոտո քաղաքների և Նագավա ավանի հետ։


== Բնակչություն ==
Բնակչությունը կազմում է 20 745 մարդ (2014 թվականի օգոստոսի 1), խտությունը՝ 279,34 մարդ/կմ²։


== Սիմվոլիզմ ==
Ավանի ծառը համարվում է Սակուրան, ծաղիկը՝ մրտավարդը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Օլեշչենկովո (գյուղ, Լիպովա Դոլինայի շրջան)

Օլեշչենկովո (ուկրաիներեն՝ Олещенкове), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Օլեշչենկովո գյուղում բնակվում էր 31 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարուկի Մուրակամի

Հարուկի Մուրակամի (ճապ.՝ 村上 春樹, հունվարի 12, 1949(1949-01-12)[…], Կիոտո, Ճապոնիա), ճապոնացի գրող, թարգմանիչ։


== Կենսագրություն ==
Հարուկի Մուրակամին ծնվել է 1949 թվականին Կիոտոյում, դասական բանասիրության դասախոսի ընտանիքում։ Սովորել է Վասեդայի համալսարանի թատերական արվեստների բաժնում «դասական դրամա» մասնագիտությամբ։
1950 թվականին գրողի ընտանիքը տեղափոխվել է Ասիա քաղաքը։ 1971 թվականին ամուսնացել է իր համադասարանցի Յոկոյի հետ, որի հետ ապրում է մինչ օրս։ Երեխաներ չունի։ 1974 թվականին Տոկիոյի Կոկունունդզի թաղամասում բացել է իր «Փիթեր Քեփ» ջազ-բարը։ 1977 թվականին բարը տեղափոխել է քաղաքի ավելի հանգիստ թաղամաս՝ Սենդագայա։
1978 թվականի ապրիլին բեյսբոլի խաղի ժամանակ նա հասկացավ, որ կարող է գիրք գրել։ Մինչև հիմա ինքն էլ չգիտի, թե ինչու։ Մուրակամիի խոսքերով. «Ես ուղղակի հասկացա դա և վերջ»։ Նա ավելի ու ավելի հաճախ էր գիշերը բարում մնում փակվելուց հետո ու գրում թանաքագրիչով հասարակ թղթի վրա։
1979 թվականին լույս տեսավ «Լսիր քամու երգը»՝ «Առնետի եռագրության» առաջին մասը, որի համար հեղինակն արժանացավ «Գունդզո սինդզին-սյո» գրական հեղինակավոր մրցանակի, որն ամեն տարի հանձնում է «Գունձո» ամսագիրը ճապոնացի սկսնակ գրողներին։ Քիչ անց արժանանում է նաև «Նոմայի անվան մրցանակի» «Բունգեյ» առաջավոր գրականագիտական հանդեսի կողմից։ Արդեն տարեվերջին գիրքը վաճառված էր դեբյուտի համար անհավանական տպաքանակով՝ ավելի քան 150 հազար օրինակ կոշտ կազմով։ 1980 թվականին հրատարակում է «Առնետի եռագրության» երկրորդ մասը՝ «Պինբոլ 1973»։ 1981 թվականին Մուրակամին վաճառում է բարի կառավարման արտոնագիրը և դառնում պրոֆեսիոնալ գրող։
1982 թվականին ավարտում է իր առաջին վեպը՝ «Ոչխարների որս»՝ «Առնետի եռագրության» երրորդ մասը, որի համար նույն թվականին ստանում է հերթական «Նոմա» մրցանակը։
1983 թվականին լույս են տեսնում պատմվածքների երկու ժողովածուները՝ «Դանդաղ նավակով դեպի Չինաստան» և «Լավ օր կենգուրուի համար», իսկ 1984 թվականին «Lուսատուտիկը, այրել մարագը և ուրիշ պատմություններ» պատմվածքների ժողովածուն։
1985 թվականին լույս է տեսնում «Հրաշքների Աշխարհը առանց արգելակների և Աշխարհի Վերջը» վեպը, որի համար նույն թվականին ստանում է «Տանիձակի» մրցանակը։ Այդ տարին լույս է տեսնում նաև «Սուրբ ծնունդ. Ոչխարները» մանկական հեքիաթների գիրքը Սասակի Մակիի նկարազարդմամբ և «Ձիուկներով կարուսելի մահացու ջերմությունը» պատմվածքների ժողովածուն։


== Մատենագիտություն ==


=== Վեպեր ===


=== Վավերագրական արձակներ ===


=== Այլ ստեղծագործություններ ===


== Ծանոթագրություններ ==


== Արտաքին հղումներ ==
Շահրիզադե Archived 2019-08-17 at the Wayback Machine.
Հարուկի Մուրակամի. Հռոդոսի երկնքում (հայերեն թարգմանություն)
Հարուկի Մուրակամի. Է՛հ, բախտս չի բերում (հայերեն թարգմանություն)
Հարուկի Մուրակամի. Շոկային գրականության հիմնադիրը
Հարուկի Մուրակամի. երազելու կարիք չունեմ, որովհետև գրում եմ
Բոլշիե Դորկի

Բոլշիե Դորկի (ռուս.՝ Большие Дорки), գյուղ Ռուսաստանի Իվանովոյի մարզի Պալեխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտաշես Բաբայան (այլ կիրառումներ)

Արտաշես Բաբայան անունը կարող է վերաբերել հետևյալ անձանց.

Արտաշես Բաբայան  (հոկտեմբերի 25, 1923, Սարուխան, Գեղարքունիքի մարզ, Հայաստան - դեկտեմբերի 29, 2009, Երևան, Հայաստան), հայ դրամատուրգ, թատերագետ, թարգմանիչ։ ՀԽՍՀ արվեստի վաստակավոր գործիչ (1975), ԽՍՀՄ գրողների միության անդամ 1964 թվականից։ ԽՄԿԿ անդամ 1945 թվականից։
Արտաշես Բաբայան (մանկավարժ)  (1907, Վասակակերտ, Բաբեկի շրջան, Ադրբեջան - անհայտ), հայ մանկավարժ։ Հայրենական մեծ պատերազմի մասնակից։
Անձևացյաց լեռնաշղթա

Անձևացյաց լեռներ, լեռներ Հայկական Տավրոսի արևելյան հատվածում, Վանա լճից հարավ֊արևելք։ Կենտրոնական մասը, Մոկս գետի վերին հոսանքի մոտ՝ ունի մոտ 3812 մետր բարձրություն, արևմտյան վերջավորությունը հասնում է Խիզան գետի կիրճին, արևելյանը՝ սահմանափակվում է Գյուրանդաշտ անունով բարձրադիր գոգավորությամբ։ Արևելյան և արևմտյան ծայրաթևերը ցածրադիր են, բայց 300 մետրից ոչ պակաս։ Բարձր գագաթները ձյունածածկ են լինում նույնիսկ օգոստոսին։ Հյուսիսային լանջին հայտնի է Արտոս գագաթը, հարավայինում՝ Առնոսը։ Հյուսիսային լանջերին կան փոքրիկ սառցադաշտեր։ Անձևացյաց լեռներից հարավ է գտնվում Գարգար անունով կիրճը, որտեղով անցնում են դեպի Նարեկ, Մոկս, Խիզան և Շատախ տանող ճանապարհները։


== Ծանոթագրություններ ==
Էաչի Պռոշյան (գեղանկարիչ)

Էաչի Պերճի Պռոշյան (1886 - 1958), հայ գեղանկարիչ։ 
Պերճ Պռոշյանի միջնեկ որդին։


== Կենսագրություն ==
Նախապես սովորել է Ներսիսյան դպրոցում, իսկ 1900 թվականին Իտալիայում ընդունվել է գեղարվեստի ուսումնարան, հետո ուսումը շարունակել է Ֆրանսիայի Մոնպելյե քաղաքի գեղեցիկ արվեստների ինստիտուտում, ապա կատարելագործվել է Շվեյցարիայում։ Բաքվում աշխատել է որպես գեղարվեստական ուսումնարանի ղեկավար։


== Ընտանիքը ==
Ունեցել է երկու դուստր՝

Էալա Պռոշյան
Պերճուհի (Նեա) ՊռոշյանԷաչիի դուստրերը նախ ապրել են Բաքվում, իսկ ներկայումս՝ ավագը բնակվում է Ռուսաստանի Նիժնի Նովգորոդ քաղաքում, իսկ կրտսերը՝ ԱՄՆ-ի Սան Ֆրանցիսկո քաղաքում։


== Տես նաև ==
Պերճ Պռոշյանի տուն-թանգարան


== Ծանոթագրություններ ==


== Աղբյուրներ ==
«Հայրենիքի ձայն» շաբաթաթերթ, 30 սեպտեմբերի, 1987, թիվ 40, էջ 5․
«Նյութեր Պերճ Պռոշյանի կենսագրության համար», Պ․Հ․ Հակոբյան․
Աստերոիդների ցանկ (324501-324600)

Աստերոիդների ցանկ (324401-324500)  • Աստերոիդների ցանկ  • Աստերոիդների ցանկ (324601-324700)
 Աստերոիդների ցանկ (324401-324500)  • Աստերոիդների ցանկ  • Աստերոիդների ցանկ (324601-324700)
Մեջիլաուրնի

Մեջիլաուրնի (վրաց.՝ მეჯილაურნი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1300 մետր բարձրության վրա։ Շրջկենտրոն Դուշեթից հեռու է 52 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Բենուա Բենջամին

Լենարդ Բենուա Բենջամին (անգլ.՝ Lenard Benoit Benjamin, ծնվ.՝ նոյեմբերի 22, 1964), ամերիկացի նախկին բասկետբոլիստ, կենտրոնական։ Մարզական կարիերայում անցկացրել է 807 հանդիպում։ Կարիերան ավարտել է 2001 թվականին։


== Արտաքին հղումներ ==
Վիճակագրությունը Basketball-Reference.com կայքում Archived 2012-09-29 at the Wayback Machine.(անգլ.)
Վիճակագրությունը NBA.com կայքում(անգլ.)
Ջենովայի կոնֆերանս (1922)

Ջենովայի կոնֆերանս, տնտեսական և ֆինանսական հարցերով միջազգային կոնֆերանս։ Տեղի է ունեցել ապրիլի 10-ից մայիսի 19-ը, Ջենովայում (Իտալիա)։


== Մասնակից պետությունները ==
Մասնակցել են արևմտյան 28 պետությունների և Խորհրդային Ռուսաստանի (ՌԽՖՍՀ) ներկայացուցիչները։ ԱՄՆ-ի ներկայացուցիչը մասնակցել է որպես դիտորդ։ Ռուսաստանի պատվիրակության աշխատանքը ղեկավարել է Լենինը՝ որպես նախագահ, ով, սակայն, կուսակցության ԿԿ որոշմամբ չմեկնեց։ Ջենովայի նախագահի տեղակալն էր Չիչերինը, որը և լիազորված էր նախագահի իրավունքներով։ Անդամներն էին՝  Լ․ Կրասինը, Մ․ Լիտվինովը, Վ․ Վորովսկին, Ա․ Ռուձուտակը, Ա․ Իոֆֆեն, Ն․ Ռակովսկին, Ալեքսանդր Հարությունի Բեկզադյանը (Հայաստանի ներկայացուցիչ), Նարիման Նարիմանովը, Բ․ Մդիվանին, Ա․ Շլյապնիկովը։
Ռուսաստանի պատվիրակությունը Ջենովայի կոնֆերանսում ներկայացնում էր ոչ միայն ՌԽՖՍՀ-ի, այլև խորհրդային մյուս հանրապետությունների (Ուկրաինա, Բելառուսիա, Վրաստան, Հայաստան, Ադրբեջան, Բուխարա, Խորեզմ), ինչպես նաև Հեռավոր Արևելքի հանրապետության շահերը։ Կապիտալիստական պետությունների ներկայացուցիչներից Ջենովայի կոնֆերանսում առավել ակտիվ դեր էին խաղում Դեյվիդ Լլոյդ Զորջը, Ջորջ Քերզոնը (Մեծ Բրիտանիա), Կ․ Վիրտը, Վ․ Ռատենաուն (Գերմանիա), Լ․ Ֆակտան (Իտալիա), Ժ․ Բարտուն, Կ․ Բարրերը (Ֆրանսիա)։


== Նպատակ ==
Ջենովայի կոնֆերանսի հրավիրման (Անտանտի գերագույն խորհրդի որոշմամբ) պաշտոնական նպատակն էր «Կենտրոնական և Արևելյան Եվրոպայի տնտեսական վերականգնման» միջոցառումներ մշակելը։ Կոնֆերանսի մասնակցիները հետաքրքրված էին Կենտրոնական և Արևելյան Եվրոպայի վերակառուցման ռազմավարություն մշակել, ինչպես նաև հարաբերություններ հաստատել եվրոպական կապիտալիստական պետությունների և բոլշևիկյան Ռուսաստանի հետ։
Խորհրդային պատվիրակությունը կտրականապես մերժեց այդ պահանջները և առաջ քաշեց հակապահանջներ՝ օտարերկրյա ինտերվենտների և բլոկադայի պատճառավնասները հատուցելու վերաբերյալ (եթե Ռուսաստանի մինչպատերազմյան և պատերազմական պարտքերը կազմում էին 18,5 միլիարդ ռուբլի ոսկով, ապա օտարերկրյա ինտերվենտների և բլոկադայի պատճառած վնասները կազմում էին մինչև 50 միլիարդ ռուբլի ոսկով)։ Սակայն, առաջնորդվելով կապիտալիստական պետությունների հետ տնտեսական կապերը վերականգնելու ձգտմամբ, սովետական պատվիրակությունը հայտարարեց, որ խորհրդային Ռուսաստանը պատրաստ է ընդունել մինչպատերազմյան պարտքերն ու նախկին սեփականատերերի կոնցեսիաներ ստանալու նախապատվելի իրավունքը, պայմանով, որ խորհրդային պետությունը ճանաչվի դեյուրե, նրան ցուցաբերվի ֆինանսական օգնություն, չեղյալ համարվեն ռազմական պարտքերն ու դրանց տոկոսները։


== Նշանակություն ==
Ջենովայի կոնֆերանսում մեծ նշանակություն ունեցավ ընդհանուր զինաթափման մասին սովետական պատվիրակության առաջարկությունը։ Սակայն ինչպես այդ առաջարկությունը, այնպես և ֆինանսատնտեսական փոխադարձ պահանջների հարցերը կոնֆերանսում չլուծվեցին։ Ֆինանսատնտեսական հարցերի քննարկումը շարունակվեց Հաագայի կոնֆերանսում։


== Տես նաև ==
Հաագայի կոնֆերանս 1922
Ռապալլոյի պայմանագիր 1922
Նովոե Շչերբինինո

Նովոե Շչերբինինո (ռուս.՝ Новое Щербинино), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նախազգուշացնող նշաններ

Նախազգուշացնող նշաններ, երթևեկության նշաններ, որոնք երթևեկության մասնակիցներին (վարորդներ, հետիոտներ) տեղեկացնում են ճանապարհի այն վտանգավոր տեղամասին մոտենալու մասին, որով երթևեկելիս (տեղաշարժվելիս) անհրաժեշտ է ձեռնարկել իրադրությանը համապատասխան միջոցներ։
Նախազգուշացնող նշանները տարբեր երկրներում տարբեր տեսք ունեն։ Հայաստանում օգտագործվող նախազգուշացնող նշաններն ունեն հավասարակողմ եռանկյունու ձև, սպիտակ գույնի են և շուրջ բոլորն ըդնգծված են կարմիր գույնով։ Եռանկյան մի գագաթը միշտ վերև է ուղղված։


== Նշանների ցանկ ==
Ստորև բերված աղյուսակում ներկայացված են Հայաստանում գործող նախազգուշացնող նշանները։


== Ծանոթագրություններ ==
Նիկոնցի

Անվան այլ կիրառումների համար տե՛ս՝ Նիկոնցի (այլ կիրառումներ)Նիկոնցի (ռուս.՝ Никонцы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 99 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծինծկղարո (Թեթրի Ծղարոյի շրջան)

Ծինծկղարո (վրաց.՝ წინწყარო), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1857 մարդ։


== Ծանոթագրություններ ==
Սելեշչինա (գյուղ, Մաշևկայի շրջան)

Սելեշչինա (ուկրաիներեն՝ Селещина), գյուղ Ուկրաինայի Պոլտավայի մարզի Մաշևկայի շրջանում։ Հիմնադրվել է 1656 թվականին։
2001 թվականի տվյալներով Սելեշչինա գյուղում բնակվում էր 3 458 մարդ։ Բնակավայրը զբաղեցնում է 6765 կմ² տարածք։ Բնակչության խտությունը կազմում էր 511,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալինովկա (գյուղ, Սևերնի շրջան)

Անվան այլ կիրառումների համար տե՛ս՝ ՄալինովկաՄալինովկա (ռուս.՝ Малиновка), գյուղ Ռուսաստանի Նովոսիբիրսկի մարզի Սևերնի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուրջաբադ

Գյուրջաբադ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 298 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մերենան (այլ կիրառումներ)

Մերենան, կարող է վերաբերել՝

Մերենան - գյուղ Արևմտյան Հայաստանում, Դիարբեքիրի վիլայեթի Բշերիկի գավառակում
Մերենան - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Աստերոիդների ցանկ (24801-24900)

Աստերոիդների ցանկ (24701-24800)  • Աստերոիդների ցանկ  • Աստերոիդների ցանկ (24901-25000)
 Աստերոիդների ցանկ (24701-24800)  • Աստերոիդների ցանկ  • Աստերոիդների ցանկ (24901-25000)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Մորալիտե

Մորալիտե (ֆր.՝ Moralité < լատ.՝ moralis - «բարոյական»), արևմտաեվրոպական 15-16-րդ դդ. ալեգորիկ բարոյախոսական դրամա։
Մորալիտեի գործող անձինք արատների ու առաքինությունների մարմնավորված խորհրդանիշ են։ Սյուժեն ոգով կրոնական է, սակայն ձևով աշխարհիկ է։ Մորալիտեն ձգտել է իրական կյանքի իրավիճակների վերապատկերման, որն էլ նրան տարբերում է միստերիաներից ու միրակլներից։ Համաշխարհային դրամատուրգիայի որոշներ կերպարներ ակունքվում են մորալիտեից, օրինակ՝ շեքսպիրյան Ֆալստաֆը գալիս է Հին Մեղքից, մոլիերյան Հարպագոնը՝ Ժլատությունից։


== Գրականություն ==
Leroux de Lincy et Fr. Michel, «Recueil de Farces, Moralités et Sermons joyeux» (Пар., 1837).
P. L(acroix) Jacob, «Recueil de Farces, Sotties et M. du XV s.» (П., 2 հրատ., 1876)
E. Mabille, «Choix de Farces, Sotties et Moralités des XV et XVI s.» (Նիցցա, 1873)
Dodsley, «Collection of old English Plays» (նոր հրատ., Լոնդոն, 1874).
Fournier E.,Le théâtre français avant la Renaissance 1450—1550. Mystères, moralités et farces, P., 1872.
Dodsley R., Select old English plays, L., 1874.
Bates K. L., English religious drama, L., 1893.
Dodsley 'R., Select collection of old English plays, Strassb., 1898 (Quellen des weltlichen Dramas in England vor Shakespeare. Ein Erganzungsbd zu Dodsley’s Old English plays, Strassb., 1898).
Chambers E. K., The mediaeval stage, v. 1-2, Oxf., 1925.
Cohen G., Le théâtre en France au moyen âge, I. Le théâtre religieux, P., 1928.
Cummings James (2004-07-13)։ «The Pride of Life»։ The Literary Encyclopedia։ The Literary Dictionary Company Limited։ Վերցված է 2013-01-28 
Richardson, Christine and Jackie Johnston. 1991. Medieval Drama. English Dramatists ser. London։ Macmillan. ISBN 0-333-45477-4.


== Արտաքին հղումներ ==
Մորալիտեն «Кругосвет» հանրագիտարանում(ռուս.)
Մորալիտե հոդվածը 1929—1939 «Գրականագիտական հանրագիտարանում»
NewPlays.org.uk Մորալիտեների ամփոփ պատմություն Archived 2008-05-21 at the Wayback Machine.
Կյանքի հպարտություն Archived 2012-02-15 at the Wayback Machine.
Մորալիտեներ. «Կաթոլիկ հանրագիտարան», Նյու Յորք, 1913 թ.


== Ծանոթագրություններ ==
Բերսի կայարան

Բերսի կայարան (ֆր.՝ Gare de Bercy), Փարիզի յոթ գլխավոր երկաթուղային կայարաններից մեկը։ Կայարանը գտնվում է Փարիզի 12-րդ շրջանում, Լիոնյան կայարանից ոչ հեռու, «Palais Omnisports de Paris-Bercy» սպորտա-համերգային համալիրի մոտ Բերսիում։


== Տես նաև ==
TGV
Սեն-Լազար կայարան
Մոնպարնաս կայարան
Լիոնյան կայարան
Հյուսիսային կայարան
Արևելյան կայարան
Աուստերլից կայարան
Կետա

Կետա (լատ.՝ Oncorhynchus keta), սաղմոնակերպների ընտանիքի ձուկ։ Մարմնի երկարությունը՝ մինչև 1 մ, քաշը՝ 14 կգ։ Տարածված է Խաղաղ օվկիանոսի հյուսիսային մասերում, Բերինգի ծովում, մասամբ՝ Հյուսիսային սառուցյալ օվկիանոսի ավազանի գետերում։ Կլիմայավարժեցված է Բարենցի, Սպիտակ և Բալթիկ ծովերի ավազաններում։ Սնվում է խեցգետնանմաններով, փափկամարմիններով, մատղաշ ձկներով։ Սեռահասուն է դառնում 3-5 տարեկանում։
Բազմացման շրջանում դադարում է սնվելուց և մտնում է գետերը։ Բույն է փորում և ձկնկիթը թաղում տիղմի մեջ։ Զվադրող կետան խիստ կերպարանափոխվում է, մաշկը մուգ գույն է ստանում, միսը ջրակալում, ծնոտները երկարում են, կորանում, հզոր ատամներ են աճում և բերանը չի փակվում։


== Տեսակներ ==
Հայտնի է 2 տեսակ՝ 

աշնանային
ամառայինԱշնանային կետան խոշոր է, պտղաբեր (3-4,5 հազար ձկնկիթ), բազմանում է սեպտեմբերից մինչև դեկտեմբեր։ Գետային միգրացիան կարճ է, ձվադրում է հուլիս-օգոստոս ամիսներին։
Ձվադրումից հետո ձուկը մահանում է։ Արդյունագործական խոշոր նշանակություն ունի, տալիս է համեղ միս և կարմիր խավիար։
Սուխոյ Ելանեց

Սուխոյ Ելանեց (ուկրաիներեն՝ Сухий Єланець), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1871 թվականին։
2001 թվականի տվյալներով Սուխոյ Ելանեց գյուղում բնակվում էր 1 002 մարդ։ Բնակավայրը զբաղեցնում է 2868 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինգրիդ Անդերսեն

Ինգրիդ Անդերսեն (անգլ.՝ Ingrid Andersen, 1965), հարավաֆրիկացի բանաստեղծ։


== Կենսագրություն ==
Ինգրիդ Անդերսենը ծնվել է 1965 թվականին, Յոհանեսբուրգում։ Հինգ տարի աշխատել է Գրեհամսթաունում, Արևելյան Քեյփ, 2007 թվականին տեղափոխվել է Քվազուլա-Նատալ։
1980-ական թթ. աշխատել է որպես թատերական հրապարակախոս։ Երբ Հարավային Աֆրիկան առաջին ժողովրդավարական ընտրություններից հետո սկսեց վերականգնվել, Անդերսենն ակտիվորեն ներգրավվեց համայնքային զարգացման մեջ որպես Ռոզբենկի անօթևանների ասոցիացիայի գործադիր տնօրեն, այնուհետև՝ որպես Ռոդոսի համալսարանի համայնքների ներգրավվածության մենեջեր։ Նա  աշխատում է Քվազուլա-Նատալի համալսարանում մարդու իրավունքների պաշտպանության, բուժման և հաշտեցման գործում` հատուկ ուշադրություն դարձնելով բռնության այլընտրանքային ծրագրին։
Անդերսենի ստեղծագործական առաջին հավաքածուն՝ «Excision»-ը, ներկայացվել է 2005 թվականի Արվեստի ազգային փառատոնում։ Արվեստի փառատոնի Wordstock թերթում այն ներկայացվեց որպես «լավ պատրաստված, վերահսկվող և հակիրճ ... ուժեղ դեբյուտային հավաքածու, որը ներառում է զգայուն և սուր ուրվագծեր ... Անդերսենն իր գրիչն օգտագործում է վիրահատական ճշգրտությամբ» (Warren 2005):
Անդերսենի բանաստեղծությունները հայտնվել են հարավաֆրիկյան գրական ամսագրերում, այդ թվում՝ Imprint, Green Dragon, Aerial, Slugnews, Carapace և New Coin: Նա իր ստեղծագործությունները ներկայացրել է WordFest-ում 2004 և 2005 թվականներին, ինչպես նաև 2009 թվականի Հիլթոնյան արվեստի փառատոնում։
Անդերսենը բանաստեղծությունների և լուսանկարների հարավաֆրիկյան առցանց Incwadi ամսագրի խմբագիրն է։


== Ծանոթագրություններ ==


== Արտաքին հղումներ ==
FEATURED POEM: AGAIN, NEVER AGAIN, IT'S A RISK


== Աղբյուրներ ==
"Four powerful new EC poets". Saturday Dispatch 2 July 2005. p. 14
Warren, Crystal. "Out into the world" Wordstock, 7 July 2005. p 2
Մոսկալենկի (գյուղ, Բելոպոլիեի շրջան)

Անվան այլ կիրառումների համար տե՛ս՝ ՄոսկալենկիՄոսկալենկի (ուկրաիներեն՝ Москаленки), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Մոսկալենկի գյուղում բնակվում էր 592 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոշորինո

Մոշորինո (ուկրաիներեն՝ Мошорине), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Մոշորինո գյուղում բնակվում էր 2 045 մարդ։ Բնակավայրը զբաղեցնում է 8043 կմ² տարածք։ Բնակչության խտությունը կազմում էր 254,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լարա Գրանժեն

Լառա Գրանժեն (ֆր.՝ Lara Grangeon, սեպտեմբերի 21, 1991(1991-09-21), Նումեա) , ֆրանսիացի լողորդ Նոր Կալեդոնիայի տարածքից, որը մասնակցում է համալիր լողի և բատերֆլայի անհատական մրցույթների։ 2012 թվականին Ամառային օլիմպիական խաղեր 2012-ին նա ընդհանուր 400 մետր համալիր լողով վերջնագծին է հասել 18-րդը, սակայն եզրափակիչ դուրս չի եկել։
Նոր Կալեդոնիայի՝ որպես Ֆրանսիայի արտերկրյա տարածքի կարգավիճակի հետ կապված, Գրանժենը մրցում է Նոր Կալեդոնիայի համար տարածաշրջանային (Խաղաղօվկիանոսյան) մրցումներում, իսկ Ֆրանսիայի համար՝ մայրցամաքային և գլոբալ մրցումներում։
2011 թվականին Նումեաում կայացած Խաղաղ օվկիանոսի խաղերում Գրանժեն մասնակցել է բոլոր քսան կանանց մրցույթներին (ներառյալ մեկ մրցույթ բաց ջրում) և բոլոր մրցույթներում շահել է մեդալ, այդ թվում՝ 16 ոսկե պարգև։ 2007 և 2011 թվականների խաղերում Գրանժեն Դիանա Բույ Դույի հետ, որը նույնպես ներկայացնում էր Ֆրանսիան և Նոր Կալեդոնիան, լողացել է մի քանի լողամրցումային թիմերում։ 2015 թվականին Իսրայելի Նեթանյա քաղաքում կայացած կարճ ջրի լողի Եվրոպայի առաջնությունում Գրանժենը 400 մետր համալիր լողի ժամանակ 4: 29.14 ժամանակով գերազանցել է անհատական լողի ֆրանսիական ռեկորդը։ Նա շահել է բրոնզե մեդալ։ Ավելի վաղ՝ 2015-ին, Ֆրանսիա Լիմոժ քաղաքում կայացած Ֆրանսիայի առաջնությունում, նույն մարզաձևում արդեն գերազանցել Է Ֆրանսիայի երկար տարածության ռեկորդը։ 2016 թվականին նա կրկին գերազանցել է երկար հեռավորության ռեկորդը՝ ցուցադրելով 4:36.61 ժամանակ Ֆրանսիայի առաջնությունում և Մոնպելիեի օլիմպիական փորձարկումներում։


== Ծանոթագրություններ ==